දැන් මෙතන දේවාල සියල්ලක්ම වාගේ තිබෙනවා. නමුත් සූනියම් දෙවියන් තමයි ප්‍රධාන. ඒ හැම දේවාලයකම කපු මහත්වරු ඉතා භක්තියෙන් තමයි පුද පූජා පවත්වන්නේ. ඇත්තටම දෙවියන්ගෙන් පිහිටක් ලැබෙනවාද? එහෙම ලැබෙන නිසයි නේ මේ තරම් ජනතාවක් දේවාලයට පැමිණෙන්නේ. බොහෝ දෙනෙකුට දවසක් දෙකක් යනකොට සිය කාරණය ඉෂ්ට වෙනවා. තවත් අයකුට දින කිහිපයක් යනවා. ඒකට හේතුවක් තියනවා. මම පැහැදිලි කරන්නම්. සූනියම් දෙවියෝ එක අවස්තාවක දේවතාවක් වගේම තවත් අවස්ථාවක යක්ෂයෙක් ලෙසයි පෙනී සිටින්නේ. දේව හා යක්ෂ සංකලනය වූ එකම දේවතාවා තමයි සූනියම් දෙවියෝ. ඉතින් ඒ යක්ෂ අවතාරය ගාව ඉන්නවා ප්‍රේත, යක්ෂ, කුම්භාණ්ඩ කියන බොහෝ පිරිසක්. ඒ ගොල්ලා සමහර උදවියගේ ඥාති හිත මිත්‍රාදීන්. ඒ යක්ෂ අවතාරය ගාව ආවතේව කරන පිරිස. ඉතින් ඒ ඥාතියකුගේ කෙනෙකු යම් කිසි දුක් ගැනවිල්ලක් කියපුවාම ඉස්සෙල්ලාම ඉදිරිපත් වෙන්නේ අර බැල මෙහෙවර කරන ඥාතී පෙරේතයා හෝ කුම්භාණ්ඩයා. ඉතින් එහෙම උණාම ඔවුන්ගේ කාරණය ඉක්මණින්ම ඉටු කරලා දෙනවා. ඒකයි සමහර අයගේ කරුණු කාරණා ඉක්මණින් සිදුවෙන්නේ.
බොහෝ දෙනෙකුට සියා කාරණා ඉෂ්ට වීමට කොපමණ කලක් ගතවේද?
දවසක් දෙකක්